$86 
Atque inde accipiunt: etenim rota concita , gyros 
Dum peragit, medium valido rotat axe cylindrum, 
Admorsosque alios is tandem pellit in orbem. 
Verum ita contiguis in mole tricorpore tergis 
Ligna revolvuntur, tenui ut discrimine distent, 
Nec digitos impune sinant: nam saepe terendas 
Dum cannas aliquis, dextra prigritante, trapeto 
Subjicit imprudens, nec tanta pericula cayit, 
Heu! digitum subito correptum vidit hiatu. 
Extemplo digitum manus integra, tota sequuntur 
Brachia, et omnino diffractis ossibus omne 
Corpus eat, scatebram nisi quis discludat aquarum, 
Deciduosque suo represserit objice fontes. 
At seram fortasse tulit res illa salutem: 
Elicibus quamquam clausis nihil affluat undae, 
Mota tamen cursum , coeptumque rotatilis orbeni 
Machina sponte sua, nullo impellente, peregit, 
Dum motus prior ille, et vis impressa relanguet. 
Nil satius, stricto quam siquis acinace captum 
Absciderit cubitum, ne caetera membra trahantur. 
'Insidiosa quies male tunc obrepsit ocellis; 
Pervigilant , quibus obtigerit sors illa : canentes 
Excutiunt pariter somnos, falluntque laborem. 
Fabellas patrio longas se*mone retexunt, 
Munera partiti: cannas huic subdere praelo P 
Sorte datum; expressas rursum ingerit ille, liquoris 
Et siquid reliqui est, succumque exactius omnem 
Elicit: exuvias, exsuccaque frustula demum, 
 Angentem postquam tulerint bis pressa trapetem, 
Colligit, exportatque alter, cumuloque reponens 
Aggerat immissis gratissima pabula flammis, 
Unde petant, steriles quo foecundentur agelli, 
Agricolae cinerem. Usque adeo nil prorsus ineptum , 
Utilitate vacat, nullo nec profuit usu, 
Dummodo cura sagax, minimeque industria desit. 
Dum pleno totum cursu Sol circuit axem, 
Vicenas et quinque vehes exsugit onustas - 2 
N 
